## Uputa za provođenje Uredbe o plaćama

### NN 10/1993 (1.2.1993.), Uputa za provođenje Uredbe o plaćama

# SLUŽBA DRUŠTVENOG KNJIGOVODSTVA HRVATSKE

Na temelju članka 7. Uredbe o plaćama (Narodne novine, br. 9/93) Generalni
direktor Službe društvenog knjigovodstva Hrvatske donosi

## UPUTU

### za provođenje Uredbe o plaćama

1. Ovom Uputom utvrđuje se način sastavljanja i dostavljanja obračuna
za isplatu neto plaća za siječanj 1993. godine, te isplate regresa za korištenje
godišnjeg odmora za 1993. godinu. Pravne osobe sa sjedištem u Republici
Hrvatskoj obračun neto plaća sastavljaju na Obrascu PNP-1, a obračun regresa
za korištenje godišnjeg odmora na obrascu RG koji su sastavni dio ove Upute,
i dostavljaju ih u jednom primjerku nadležnoj organizacijskoj jedinici
SDK Hrvatske pri isplati neto plaća i regresa za korištenje godišnjeg odmora.

2. Pravne osobe kod kojih je u postupku pretvorbe uplaćeno više od 50%
dionica ili udjela u odnosu na ukupnu vrijednost kapitala dužne su prilikom
isplate neto plaća podnijeti pismenu potvrdu Hrvatskog fonda za privatizaciju
da je uplaćeno više od 50% dionica ili udjela.

3. Na rednom broju 1. iskazuje se prosječna neto plaća za prosinac 1992.
godine, a utvrđuje se tako da se podatak s rednog broja 7. podijeli s podatkom
s rednog broja 2. Obrasca PNP-AS temeljem kojeg je za prosinac 1992. godine
isplaćena neto plaća.

4. Na rednom broju 2. iskazuje se prosječna neto plaća isplaćena za
studeni 1992. godine, a utvrđuje se tako da se podatak s rednog broja 18.
podijeli s podatkom s rednog broja 11. Obrasca PNP temeljem kojeg je za
studeni 1992. godine isplaćena neto plaća.

5. Na rednom broju 3. iskazuje se prosječna neto plaća isplaćena za
studeni 1992. godine grane kojoj pripada pravna osoba. Podatke o prosječnim
neto plaćama po granama za studeni 1992. godine objavit će Služba društvenog
knjigovodstva Hrvatske u Narodnim novinama.

6. Na rednom broju 4. iskazuje se indeks prosječne isplaćene neto plaće
pravne osobe za studeni 1992. godine i prosječne isplaćene neto plaće pripadajuće
grane za mjesec studeni 1992. godine, a utvrđuje se tako da se podatak
s rednog broja 2. podijeli s podatkom s rednog broja 3. i pomnoži sa 100.

7. Na rednom broju 5. iskazuje se 90% prosječne isplaćene neto plaće
svoje grane za studeni 1992. godine. Redne brojeve 2, 3, 4. i 5. popunjavaju
samo one pravne osobe koje za siječanj 1993. godine isplaćuju neto plaće
temeljem članka 3. stavak 2. Uredbe.

8. Na rednom broju 6. iskazuje se broj djelatnika kojima se isplaćuju
plaće i naknade plaća, a utvrđuje se tako da se broj ostvarenih sati rada
i sati rada za koje djelatnici primaju naknade plaća iz sredstava pravne
osobe podijeli s brojem mogućih sati rada u tom mjesecu.

9. Na rednom broju 7. iskazuje se iznos prosječne moguće neto plaće
za mjesec siječanj 1993. godine a utvrđuje se tako da se iznos s rednog
broja 1. uveća najviše za 0,85 indeksnih poena za svaki indeksni poen rasta
cijena na malo u siječnju, a pravne osobe koje plaću isplaćuju temeIjem
članka 3. stavak 2. Uredbe prosječnu moguću neto plaću utvrdit će tako
da se iznos rednog broja 5. pomnoži s koeficijentom 1,1792 i uveća najviše
za o,85 indeksnih poena za svaki indeksni poen rasta cijena na malo u siječnju.

10. Na rednom broju 8. iskazuju se sredstva koja se mogu isplatiti za
siječanj, a utvrđuje se tako da se podatak s rednog broja 7. pomnoži s
podatkom s rednog broja 6. Obrasca PNP-1.

11. Na rednom broju 9. iskazuje se iznos sredstava isplaćenih kao prvi
dio plaće za siječanj.

12. Na rednom broju 11. iskazuje se iznos ukupno isplaćene neto plaće
za siječanj. Na ovom rednom broju podatak ne može biti veći od podatka
na rednom broju 8. Obrasca PNP-1.

13. Na rednom broju 12. iskazuje se podatak o prosječnoj isplaćenoj
neto plaći u privredi Hrvatske prema po sljednjem objavljenom podatku.
Taj podatak utvrđuje Služba društvenog knjigovodstva Hrvatske i objavljuje
u Narodnim novinama.

14. Na rednom broju 14. iskazuje se iznos moguće najviše pojedinačne
neto plaće. Temeljem članka 4. Uredbe najviša mjesečna neto plaća ne može
biti veća od 8 prosječnih neto plaća isplaćenih u privredi Hrvatske prema
posljednjem objavljenom podatku.

15. Na rednom broju 15. iskazuje se iznos najviše pojedinačne neto plaće
koja je isplaćena a koja ne može biti veća od podatka iskazanog na rednom
broju 14. Obrasca PNP-1.

16. Pravne osobe iz članka 2. Uredbe iskazuju podatke na rednim brojevima
6, 9, 10, 11, 13. i 15. Obrasca PNP-1.

17. Na rednom broju 1. Obrasca RG iskazuje se iznos sredstava isplaćenih
za regres za korištenje godišnjeg odmora.

18. Na rednom broju 2. Obrasca RG iskazuje se broj djelatnika kojima
se isplaćuje regres za korištenje godišnjeg odmora.

19. Na rednom broju 3. Obrasca RG iskazuje se prosječno isplaćeni regres
za korištenje godišnjeg odmora po djelatniku. Temeljem članka 5. Uredbe
ovaj podatak ne može biti veći od iznosa prosječne mjesečne isplaćene neto
plaće u privredi Hrvatske prema posljednjem objavljenom podatku, iskazanom
na rednom broju 4. Obrasca RG.

20. Regres za korištenje godišnjeg odmora isplaćuje se jedanput godišnje
prije prvog korištenja godišnjeg odmora i prema članku 5. Uredbe isplaćuju
ga sve pravne osobe iz članka 2. i članka 3. Uredbe.

21. Ova Uputa stupa na snagu danom objave u Narodnim novinama.

Klasa:120-01/93-01/08

Urbroj : 321-01 /93-2

Zagreb, 29. siječnja 1993.

Generalni direktor Službe društvenog knjigovodstva

**mr. Bogomil Cota, v. r.**

Uputa, NN 10/1993-149